CĒSU NOVADA PAŠVALDĪBAS IEPIRKUMA KOMISIJAS
04.06.2026. ATBILDES UZ IEINTERESĒTO PIEGĀDĀTĀJU UZDOTAJIEM JAUTĀJUMIEM
par atklātu konkursu “Ielu pārbūve Cēsu pilsētā uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku”,
iepirkuma identifikācijas Nr. CNP/2026/39/ERAF

Jautājums
Lūdzam precizēt finanšu piedāvājuma (8. pielikums un 8.1.–8.4. pielikuma darbu apjomu saraksti) sagatavošanas prasības.

Nolikuma 10. sadaļā noteikts, ka būvniecības tāmes jāsagatavo atbilstoši Ministru kabineta 03.05.2017. noteikumiem Nr. 239 "Noteikumi par Latvijas būvnormatīvu LBN 501-17 "Būvizmaksu noteikšanas kārtība"".

Lūdzam precizēt, vai Pretendentam:

- jāiesniedz būvniecības tāmes atbilstoši LBN 501-17 5., 6. un 7. pielikuma formām (lokālās tāmes, objekta tāmes un būvizmaksu kopsavilkums),

vai

- pietiek ar būvniecības tāmes iesniegšanu atbilstoši LBN 501-17 9. pielikuma formai un kopsavilkumam?

Lūdzam norādīt, kāds tieši tāmju sastāvs un kuras LBN 501-17 pielikumu formas tiks uzskatītas par atbilstošām Konkursa nolikuma prasībām.

Atbilde:
Lai nodrošinātu finanšu piedāvājumu salīdzināmību un izvērtēšanu, Pretendents finanšu piedāvājuma ietvaros var iesniegt būvniecības tāmi, kas sagatavota atbilstoši Ministru kabineta 03.05.2017. noteikumiem Nr. 239 “Noteikumi par Latvijas būvnormatīvu LBN 501‑17 “Būvizmaksu noteikšanas kārtība””, izmantojot 9. pielikumā noteikto formu.
Vienlaikus Pasūtītājs precizē, ka Pretendentam, kuram tiks piešķirtas līguma slēgšanas tiesības, pirms līguma noslēgšanas būs jāiesniedz izvērsta būvniecības tāme, kas sagatavota atbilstoši Ministru kabineta 03.05.2017. noteikumiem Nr. 239 “Noteikumi par Latvijas būvnormatīvu LBN 501‑17 5., 6. un 7. pielikumā noteiktajām formām (lokālās tāmes, objekta tāme un būvizmaksu kopsavilkums).

